கேள்வி: இந்தோனேசியாவில் பெண்கள் - குறிப்பிடத்தக்க பெண்கள் குறித்து விரிவாக சொல்லுங்கள்.
பதில்: இந்தோனேசியாவின் வரலாறு, சில முக்கிய பெண்கள் தங்கள் சமுதாயத்திற்குள் கணிசமான சக்தியையும் செல்வாக்கையும் வைத்திருந்தனர். வழக்கமாக ஒரு உயரடுக்கு ஆளும் வர்க்கத்திற்கு ஒதுக்கப்பட்டிருந்தாலும் அதை பயன்படுத்தினர். அவற்றில் கலிங்க இராச்சியத்தின் ராணி சிமா (ஏழாம் நூற்றாண்டு), மேதாங் இராச்சியத்தின் பிரமோதவர்தணி (9 ஆம் நூற்றாண்டு), மேதாங் இசியானா வம்சத்தின் இசியானா துங்கவிஜயா ( 10 ஆம் நூற்றாண்டு), பாலியின் மகேந்திரதட்டா (10 ஆம் நூற்றாண்டு), சிங்காசாரி கென் டெடீஸ் (13 ஆம் நூற்றாண்டு), மயாபாகித்து பேரரசு ராணிகளான (13 முதல் 15 ஆம் நூற்றாண்டு); காயத்திரி இராசபத்தினி, திரிபுவன விஜயதுங்கதேவி மற்றும் சுகிதா போன்றோர். ஜாவாவில் இஸ்லாம் வந்ததைத் தொடர்ந்து, ஜெபராவைச் சேர்ந்த ரத்து காளினியாமத்தும் ஒரு குறிப்பிடத்தக்க பெண் தலைவராக இருந்தார். அச்சே சுல்தானகம் இப்பகுதியை ஆண்ட பல சுல்தானிகளையும் பதிவு செய்துள்ளது. இடச்சு காலனித்துவத்திற்கு எதிராக போராடிய பல வரலாற்று தேசிய கதாநாயகிகளை இந்தோனேசியா அங்கீகரித்துள்ளது; நை ஏஜெங் செராங், மார்த்தா கிறிஸ்டினா தியாஹு, கட் நைக் தியென் மற்றும் கட் நைக் மியூட்டியா ஆகியோர் அதில் அடங்குவர்.